Intan Najuwa

Datin Intan Najuwa Abdul Wahid (lahir 18 Ogos 1997) merupakan seorang pelakon dan model Malaysia. Beliau mula bergiat di dalam bidang lakonan menerusi wataknya sebagai Abby di dalam drama Hantu Punya Bos dan mula dikenali menerusi wataknya sebagai Hanan Khaira di dalam drama popular Kekasih Paksa Rela. Selain itu, beliau juga dikenali menerusi drama Tuan Danial sebagai Tengku Ismahanim dan drama Setelah Ku Dimiliki sebagai Sarra. Sebelumnya beliau juga merupakan seorang blogger.

Kerjaya
Beliau memulakan kerjaya lakonan pada usia 18 tahun setelah diperkenalkan oleh David Teo, penerbit Metrowealth Pictures. Pada tahun 2016, beliau mula mendapat perhatian umum menerusi watak sebagai Abby dalam drama adaptasi novel karya Dekna Lee, Hantu Punya Bos, bergandingan dengan pelakon Shukri Yahaya. Pada tahun 2017, beliau berlakon dengan pelakon senior Remy Ishak dalam drama Kekasih Paksa Rela, memegang watak sebagai Hanan Khaira.

Kehidupan peribadi
Intan Najuwa merupakan anak yang kedua daripada 3 orang adik-beradik perempuan kepada pasangan Abdul Wahid Ismail dan Nafizah Mohd Sahid. Kakak sulungnya bernama Intan Najiha dan adik bongsunya bernama Intan Nerina. Kedua-dua ibu bapanya merupakan pesara penjawat awam.

Pada 18 Ogos 2023, beliau sah bergelar isteri kepada ahli perniagaan iaitu Yang Hormat Dato’ Ahmad Azraf Azman. Majlis perkahwinan mereka berlangsung di sebuah resort di Desaru Coast, Bandar Penawar, Johor.
 
Pasangan ini dinikahkan oleh Penasihat Majlis Agama Islam Negeri Johor (MAINJ) iaitu Dato’ Dr. Nooh Gadut.

Filemografi

Drama

Telefilem

Anugerah dan pencalonan

Rujukan

Pautan luar
 
 

Orang hidup
Kelahiran 1997
Orang dari Johor
Pelakon wanita Malaysia
Orang Malaysia berketurunan Melayu
Muslim Malaysia
Pelakon wanita Malaysia abad ke-21
Pelakon televisyen Malaysia
Peragawati Malaysia